Εξάρθρωση ισχίου

Η εξάρθρωση ισχίου είναι μια ρήξη της άρθρωσης που συνδέει το μηριαίο οστό με τη λεκάνη. Συγκεκριμένα συμβαίνει όταν η μηριαία κεφαλή βγαίνει από την υποδοχή (κοτύλη) της λεκάνης. Τα συμπτώματα περιλαμβάνουν συνήθως πόνο και αδυναμία κίνησης του ισχίου. Οι επιπλοκές μπορεί να περιλαμβάνουν οστεονέκρωση του ισχίου, τραυματισμό του ισχιακού νεύρου ή αρθρίτιδα.

Οι εξαρθρώσεις οφείλονται συνήθως σε κάποιον σοβαρό τραυματισμό, όπως κάποιο τροχαίο ατύχημα ή πτώση από ύψος. Συχνά υπάρχουν και άλλα σχετιζόμενα τραύματα.Beebe, MJ; Bauer, JM; Mir, HR (July 2016). "Treatment of Hip Dislocations and Associated Injuries: Current State of Care". The Orthopedic Clinics of North America. 47 (3): 527–49. doi:10.1016/j.ocl.2016.02.002. PMID 27241377. Η διάγνωση επιβεβαιώνεται γενικά με μια απλή ακτινογραφία. Εξαρθρώσεις ισχίου μπορούν επίσης να συμβούν μετά από αρθροπλαστική ισχίου ή λόγω μιας αναπτυξιακής ανωμαλίας γνωστής ως δυσπλασία ισχίου.

Οι προσπάθειες για την πρόληψη της κατάστασης αυτής περιλαμβάνουν τη χρήση ζώνης ασφαλείας. Η επείγουσα αντιμετώπιση ακολουθεί γενικά τις αρχές της  Προχωρημένης Υποστήριξης της Ζωής στο Τραύμα (Advanced Trauma Life Support – ATLS). Αυτή ακολουθείται γενικά από ανάταξη του ισχίου, η οποία γίνεται υπό καταστολή. Μετά την ανάταξη συνιστάται η πραγματοποίηση αξονικής τομογραφίας για τον αποκλεισμό επιπλοκών. Χειρουργική επέμβαση απαιτείται εάν δεν μπορεί να γίνει ανάταξη της άρθρωσης με διαφορετικό τρόπο. Συχνά χρειάζεται να περάσουν λίγοι μήνες μέχρι την ίαση.

Οι εξαρθρώσεις ισχίου είναι ασυνήθιστες. Οι άντρες επηρεάζονται συχνότερα από τις γυναίκες. Οι τραυματικές εξαρθρώσεις συμβαίνουν πιο συχνά σε άτομα ηλικίας 16 έως 40 ετών. Η κατάσταση περιγράφηκε για πρώτη φορά στον ιατρικό τύπο στις αρχές του 1800.

 Αναφορές 

Category:Translated from MDWiki